Okresná prokuratúra Dunajská Streda 
Nám. sv. Štefana 1, 929 21 Dunajská Streda 1

Sp. zn. : 2 Pv 905/12/2201	Dunajská Streda, 16.10.2013
EEČ : 2-16-224-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 200,00 € 
b.	Peňažná suma určená na všeobecne prospešné účely: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ Dun.Streda pod spisovou značkou XXXXX
dňa 15. novembra 2012 v čas o 11.20 hod. v Dunajskej Strede viedol po Kulačskej ulici v smere z Kukučínovej ulice na Jesenského ulicu, osobné motorové vozilo zn. Opel Vectra evidenčného čísla: XXXXX kedy počas odbočovania  vľavo, z vedľajšej cesty na hlavnú cestu, nedal prednosť, cez priechod pre chodcov prechádzajúcej poškodenej XXXXX, v dôsledku čoho do nej ľavým predným rohom vozidla narazil, čím jej spôsobil zranenia a to otvorenú zlomeninu nosových kosti, pomliaždenie driekovej chrbtice a pomliaždenie stehna, ktoré si vyžiadali liečbu spojenú s práceneschopnosťou v trvaní od 15.11. 2012 do 9.12. 2012, podľa znaleckého posudku, 

Odôvodnenie: 

Uznesením policajta Okresného riaditeľstva Policajného zboru, Okresného dopravného inšpektorátu Dunajská Streda ČVS: XXXXX zo dňa 7.3.2013 bolo XXXXX vznesené obvinenie za prečin ublíženia na zdraví podľa § 158 Tr. zák. na tom skutkovom základe tak, ako je to uvedené  vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. t.j. 5 rokov.

Obvinený slobodne a vážne, zrozumiteľne a určito vyhlásil, že spáchal skutok, za ktorý je stíhaný.

Poškodená XXXXX dňa 16.9.2013 pred uzavretím zmieru na Okresnom súde v Dunajskej Strede v prítomnosti probačného a mediačného úradníka XXXXX vyhlásila, že obvinený jej z titulu odškodnenia, vyplatil peňažnú sumu vo výške 1.000,- €, čím považuje svoje nároky na náhradu škody vo vzťahu k obvinenému v predmetnej veci za plne uspokojené, zároveň vlastnoručne podpísala písomné vyhlásenie s označeným obsahom.

Obvinený dňa 16.9.2013 poukázal na účet Krajskej prokuratúry Trnava celkovú sumu v o výške 200,- € , z ktorých 50 % t.j. 100,- € je určených na všeobecne prospešné účely a to občianskemu združeniu s názvom Potônska zem so sídlom  v Orechovej Potôni 281 a 50 %, t.j. 100,- € štátu  na peňažnú pomoc obetiam trestnej činnosti. 

Označenú sumu možno považovať za primeranú závažnosti spáchaného trestného činu.

Obvinený a poškodená s týmto spôsobom vybavenia veci vyslovili súhlas.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú je  možné  podať     
                       Do troch  dní  od  jeho  doručenia   cestou   tunajšej  prokuratúry  na 
                       Krajskú prokuratúru v Trnave.
                       Sťažnosť má odkladný účinok.    

JUDr. Ján Sklár
prokurátor